LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2007 M. BALANDŽIO 5 D. ĮSAKYMO NR. 3D-150 „DĖL PROJEKTO VYKDYTOJO, PRETENDUOJANČIO GAUTI PARAMĄ IŠ EUROPOS ŽEMĖS ŪKIO FONDO KAIMO PLĖTRAI PAGAL LIETUVOS KAIMO PLĖTROS 2007–2013 METŲ PROGRAMOS PRIEMONES, PREKIŲ, PASLAUGŲ AR DARBŲ PIRKIMO TAISYKLIŲ PATVIRTINIMO“ PAKEITIMO

2015 m. gegužės 6 d. Nr. 3D-356

Vilnius

P a k e i č i u Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, prekių, paslaugų ar darbų pirkimo taisykles, patvirtintas Lietuvos Respublikos žemės ūkio ministro 2007 m. balandžio 5 d. įsakymu Nr. 3D-150 „Dėl Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, prekių, paslaugų ar darbų pirkimo taisyklių patvirtinimo“:

1.	Papildau 5.6 papunkčiu:

„5.6. pirkimo komisija, pirkimo vykdytojas ar pirkimo organizatorius pirkimo procedūras nutraukia dėl svarbių ir objektyvių aplinkybių, kurios nebuvo žinomos pirkimo pradžioje“.

2.	Pakeičiu 12 punktą ir jį išdėstau taip:

„12. Perkant prekes, paslaugas ar darbus gali būti naudojami šie pirkimo būdai:

12.1. konkursas – kai prekių ar paslaugų pirkimo vertė viršija 58 000 (penkiasdešimt aštuonis tūkstančius) eurų be PVM, o darbų pirkimo vertė viršija 145 000 (šimtą keturiasdešimt penkis tūkstančius) eurų be PVM. Konkursas gali būti organizuojamas visais atvejais, neatsižvelgiant į pirkimo vertę;

12.2. apklausa – kai prekių ar paslaugų pirkimo vertė yra lygi arba mažesnė nei 58 000 (penkiasdešimt aštuoni tūkstančiai) eurų be PVM, o darbų pirkimo vertė yra lygi arba mažesnė nei 145 000 (šimtas keturiasdešimt penki tūkstančiai) eurų be PVM, taip pat neįvykus konkursui arba Taisyklių 42.1 papunktyje numatytu atveju. Apklausa taip pat gali būti atliekama, kai perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą sutartį, jei bendra tokių pirkimų vertė ne didesnė kaip 10 procentų bendros visų pirkimo dalių vertės.“

3. Pripažįstu netekusiu galios 42.2 papunktį.

4. Pakeičiu 46 punktą ir jį išdėstau taip:

„46. Žodžiu ir raštu pateikti tiekėjų pasiūlymai fiksuojami apklausos pažymoje, kurios forma pateikta Taisyklių 3 priede. Pažyma turi būti užpildyta pasibaigus pasiūlymų pateikimo terminui ne vėliau kaip iki sutarties sudarymo“.

5. Pakeičiu 50.2.4 papunktį ir jį išdėstau taip:

„50.2.4. užpildytą tiekėjų apklausos pažymą pagal Taisyklių 3 priede pateiktą formą.“

6.	Papildau 511 punktu:

„511 Įtarusi tvarkos apraše nustatytų reikalavimų pažeidimą arba įtarusi ir (ar) nustačiusi, kad sutarties su tiekėju kaina neatitinka analogiškų prekių, paslaugų ar darbų vidutinės rinkos kainos, Agentūra turi teisę patikrinti, ar dalyvauti pirkime buvo kviesti potencialūs tiekėjai, iš projekto vykdytojo reikalauti papildomų pagrindimo dokumentų ir (ar) atlikti rinkos kainų patikrinimą. Agentūra rinkos kainą viršijančią išlaidų dalį turi teisę pripažinti netinkamomis finansuoti išlaidomis“.

7.	Pakeičiu 3 priedo 10 punktą ir jį išdėstau taip:

„10. Pastabos:	(Pastabose turi būti nurodoma, kurių tiekėjų informacija vadovautasi nustatant būsimo pirkimo vertę bei kodėl apklausai buvo pasirinkti konkretūs tiekėjai (taikoma, kai pirkimo vertė neviršija 28 962 Eur be PVM).“

Žemės ūkio ministrė	Virginija Baltraitienė